**Toiminta etäopetuksen mahdollistamiseksi poikkeustilanteessa**

**Mobiililaitteen ja tietokoneen käyttösopimus määräajaksi**

1. **Oppilas**

Oppilas saa käyttöönsä määräajaksi Joensuun kaupungin omistaman ja hallinnoiman mobiililaitteen tai tietokoneen (jatkossa ”laite”) koulunkäyntiään varten mahdollisen poikkeustilanteen vuoksi.

Oppilas ja huoltaja ovat laitteen haltijat ja vastuussa laitteesta laina-aikana. Tämän sopimuksen allekirjoittaminen tarkoittaa, että oppilas ja hänen huoltajansa ovat sitoutuneet noudattamaan seuraavia ehtoja:

1. Laite on tarkoitettu oppimisvälineeksi. Laitteen käytön tulee olla Suomen lakien, hyvien tapojen ja oppilaitoksen sääntöjen mukaista.
2. Oppilas ja huoltaja vastaavat siitä, että hänelle luovutettu laite ei häviä ja että se säilyy toimintakunnossa. Mikäli laite tai ohjelmisto häviää tai vahingoittuu, vahingonaiheuttaja voi joutua vastuuseen vahingosta vahingonkorvauslain säännösten mukaisesti. Vahingonkorvauslain mukaan myös alaikäinen on vahingonkorvausvelvollinen. Alaikäinen on kuitenkin velvollinen korvaamaan vahingosta määrän, joka on kohtuullinen ottaen huomioon esimerkiksi hänen ikänsä ja kehitystasonsa. Vahingonkorvausvastuu voi syntyä myös huoltajalle laitteen käyttöä koskevan valvonnan laiminlyönnistä.
3. Laitteeseen ladataan oppilaitoksen määrittämiä ohjelmia/sovelluksia. Laitteeseen ei saa ladata omia ohjelmia/sovelluksia.
4. Laitetta ei saa luovuttaa muiden käyttöön.
5. Jos laite rikkoutuu, katoaa tai varastetaan, tulee siitä ilmoittaa välittömästi kouluun sekä tehdä tarvittaessa rikosilmoitus. Oppilas kuljettaa ja säilyttää laitetta asiaankuuluvalla varovaisuudella.
6. Oppilas ei poista laitteen ohjelmistolukitusta tai oppilaitoksen käyttäjäprofiileja
7. Jos oppilas (tai huoltaja) toimii oppilaitoksen sääntöjen tai tämän käyttöehtosopimuksen vastaisesti, hän on korvausvelvollinen aiheuttamaansa vahinkoon vahingonkorvauslain mukaisesti.
8. **Huoltajat**

Oppilas saa käyttöönsä määräajaksi Joensuun kaupungin omistaman ja hallinnoiman mobiililaitteen tai tietokoneen (jatkossa ”laite”) koulunkäyntiään varten. Oppilas ja huoltaja ovat laitteen haltijat ja vastuussa siitä koko alla määritellyn laina-ajan, jollei toisin ilmoiteta. Laitteen tarkoitus on mahdollistaa opiskelu mahdollisen poikkeustilanteen sattuessa kotona etäopetuksena. Jotta oppilas voi saada laitteen käyttöönsä, hänen on yhdessä huoltajiensa kanssa sitouduttava edellä oleviin käyttöehtoihin. Tämän sopimuksen allekirjoittaminen merkitsee, että huoltaja suostuu ja sitoutuu noudattamaan edellä olevia ehtoja ja lisäksi:

1. Varmistan, että oppilas on ymmärtänyt sopimuksen sisällön ja mitä tarkoittaa asiallinen sekä hyvä huolehtiminen laitteesta.
2. Ilmoitan heti katoamisesta tai vahingosta kouluun sekä teen tarvittaessa katoamisesta rikosilmoituksen.
3. Sitoudun huolehtimaan siitä, että laite palautetaan kouluun, kun sen tarve poikkeusolosuhteiden päättyessä loppuu.
4. Sitoudun huolehtimaan siitä, että laitetta ei käytetä mihinkään laittomaan tarkoitukseen.

Allekirjoittamalla vakuutan, että olen ymmärtänyt, hyväksynyt ja sitoutunut noudattamaan Mobiililaitteen ja tietokoneen käyttösopimuksessa mainitut käyttöehdot. Sopimus on voimassa allekirjoituspäivästä laitteen palautushetkeen. Tästä sopimuksesta on tehty kaksi kopiota, toinen kotiin ja toinen koululle.

Koulun nimi

Lainaajan nimi ja luokka​ Laitteen nimi ja sarjanumero

(Laitteen luovutuksen yhteydessä)

Lainaajan allekirjoitus

Nimenselvennys ja päivämäärä Laitteen luovutuspäivämäärä

Huoltajan allekirjoitus Laitteen palautuspäivämäärä

Nimenselvennys ja päivämäärä